Lav et referat af nedenstående tekst:

Tekst:
Champagnepropperne poppede på Radisson i Aalborg i dag. For billetterne til årets Nordjysk Madfestival er nemlig lige sat til salg. Men i år bliver det festivalen anderledes, end den plejer. - I år har vi sat fokus på at lave en madfestival for alle, så alle kan være med, uanset om man er aalborgenser, turist eller nordjyde - og uanset hvad man har at bruge på sin billet, siger Sarah Kruse, der er arrangør af Nordjysk Madfestival. Årets tema for madfestivalen er heller ikke overraskende: – en madfestival for alle. 80 madevents i Nordjylland Der er samtidig en række gratis og budgetvenlige arrangementer på programmet i år. - Alle skal have ret til at få nogle gode madoplevelser, og alle skal have muligheden for både at smage de lokale råvarer, smage restauranternes lækre mad, men også at få muligheden for at blive inspireret og lære noget nyt, siger Sarah Kruse. Hen over sensommeren vil der være 80 madevents i Nordjylland med alt fra gourmetmiddage til fællesspisning. - Vi har virkelig forsøgt at lave så bredt et program som muligt. Vi har den dyreste billetpris på 2.500 og den billigste til 50 kroner, fortæller Sarah Kruse. Nordjysk Madfestival begynder den 25. august og fortsætter til og med den 5. september.

Referat:
I år bliver madfestivalen dog anderledes og ikke kun for gourmet-entusiaster.